CELEX: 62016TA0575
Language: hr
Date: 2017-12-14 00:00:00
Title: Predmet T-575/16: Presuda Općeg suda od 14. prosinca 2017. – Martinez De Prins i dr. protiv ESVD-a „Javna služba — Dužnosnici — Službenici — Primici od rada — Osoblje ESVD-a koje radi u trećoj zemlji — Članak 10. Priloga X. Pravilniku o osoblju — Godišnja procjena naknade za životne uvjete — Odluka o smanjenju iznosa naknade za životne uvjete u Gani s 25 % na 20 % — Prigovor nezakonitosti”

5.2.2018   
            
            
               HR
            
            
               Službeni list Europske unije
            
            
               C 42/17
            
         Presuda Općeg suda od 14. prosinca 2017. – Martinez De Prins i dr. protiv ESVD-a
   (Predmet T-575/16) (1)
   
   („Javna služba - Dužnosnici - Službenici - Primici od rada - Osoblje ESVD-a koje radi u trećoj zemlji - Članak 10. Priloga X. Pravilniku o osoblju - Godišnja procjena naknade za životne uvjete - Odluka o smanjenju iznosa naknade za životne uvjete u Gani s 25 % na 20 % - Prigovor nezakonitosti”)
   (2018/C 042/24)
   Jezik postupka: francuski
   
      Stranke
   
   
      Tužitelji: David Martinez De Prins (Accra, Gana) i 9 drugih tužitelja čija se imena nalaze u prilogu presudi (zastupnici: N. de Montigny i J.-N. Louis, odvjetnici)
   
      Tuženik: Europska služba za vanjsko djelovanje (ESVD) (zastupnici: S. Marquardt, u svojstvu agenta, uz asistenciju M. Troncosa Ferrera, F.-M. Hislairea i S. Moye Izquierda, odvjetnika)
   
      Predmet
   
   Zahtjev na temelju članka 270. UFEU-a radi poništenja obračunskih isprava za isplatu plaće tužiteljâ za ožujak 2015. kao i njihovih kasnijih obračunskih isprava za isplatu plaće u dijelu u kojem se tim obračunskim ispravama primjenjuje odluka ESVD-a od 23. veljače 2015. o smanjenju, počevši od 1. siječnja 2015., iznosa naknade za životne uvjete koja se plaća osoblju Europske unije koje radi u Gani.
   
      Izreka
   
   
               1.
            
            
               Poništavaju se obračunske isprave za isplatu plaće Davida Martineza De Prinsa i drugih dužnosnika i službenika Europske službe za vanjsko djelovanje (ESVD) čija se imena nalaze u prilogu koje je izdao ESVD za ožujak 2015. u dijelu u kojem se tim obračunskim ispravama za isplatu plaće primjenjuje odluka ESVD-a od 23. veljače 2015. o smanjenju, počevši od 1. siječnja 2015., iznosa naknade za životne uvjete koja se plaća osoblju Europske unije koje radi u Gani.
            
         
               2.
            
            
               U preostalom dijelu tužba se odbija.
            
         
               3.
            
            
               ESVD-u se nalaže snošenje troškova.
            
         
      (1)  SL C 111od 29. ožujka 2016. (Predmet prvotno upisan pred Službeničkim sudom Europske unije pod brojem F-153/15 i prenesen na Opći sud Europske unije 1. rujna 2016.).